open-index/open-wikipedia-markdown huggingface dataset:
Άγνος Ηρακλείου

Η **Άγνος** είναι οικισμός της τοπικής κοινότητας Καρουζανών, της δημοτικής ενότητας (τέως δήμου) Καστελλίου, του δήμου Μινώα Πεδιάδας, της περιφερειακής ενότητας (τέως νομού) Ηρακλείου, στην περιφέρεια Κρήτης, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Πεδιάδας του νομού Ηρακλείου, στο γεωγραφικό διαμέρισμα Κρήτης.
## Γεωγραφία
Η Άγνος είναι ημιορεινός οικισμός στο Α. τμήμα του νομού Ηρακλείου. Βρίσκεται δυτικά του μικρού ποταμού Αποσελέμη, πάνω στην επαρχιακή οδό Αεροδρομίου-Καστελλίου (ΕΟ 92) και σε μέσο σταθμικό υψόμετρο 200. Απέχει 31 χλμ. περίπου ΝΑ. του Ηρακλείου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στην κοινότητα Καρουζανών του νομού Ηρακλείου. Με το ΦΕΚ 144Α - 31/08/1994 αποσπάστηκε από την κοινότητα Καρουζανών και προσαρτήθηκε στον δήμο Καστελλίου. Με το ΦΕΚ 87Α - 07/06/2010 αποσπάστηκε από τον δήμο Καστελλίου και προσαρτήθηκε στον δήμο Μινώα Πεδιάδας.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4
*eetaa.gr

Κατηγορία:Δήμος Μινώα Πεδιάδας
Κατηγορία:Χωριά της περιφερειακής ενότητας Ηρακλείου
Ρόμαν Γκολοβτσένκο

Ο **Ρόμαν Γκολοβτσένκο** (ρωσικά: *Роман Головченко*, λευκορωσικά: *Раман Галоўчэнка*, γεννημένος στις 10 Αυγούστου 1973) είναι Λευκορώσος πολιτικός, ο οποίος από τις 4 Ιουνίου 2020 έως τις 10 Μαρτίου 2025 υπηρέτησε στο αξίωμα του πρωθυπουργού της Λευκορωσίας.}

## Βιογραφικά στοιχεία
Γεννήθηκε στις 10 Αυγούστου 1973 στη Ζόντζινα της Λευκορωσικής Σοβιετικής Σοσιαλιστικής Δημοκρατίας. Ο πατέρας του Αλεξάντερ Γκολοβτσένκο αποφοίτησε από το Εθνικό Πολυτεχνείο της Λευκορωσίας και εργάστηκε ως μηχανικός στο Εργοστάσιο Τρακτέρ του Μινσκ. Έζησε στη Ζόντζινα μέχρι την ηλικία των 10 ετών, όταν μετακόμισε με τους γονείς του στο Μινσκ, όπου ολοκλήρωσε την δευτεροβάθμια εκπαίδευσή του. Ο Γκολοβτσένκο σπούδασε στο Ινστιτούτο Διεθνών Σχέσεων της Μόσχας, από το οποίο αποφοίτησε το 1996. Αποφοίτησε επίσης από την Ακαδημία Δημόσιας Διοίκησης της Λευκορωσίας το 2003.

### Σταδιοδρομία
Το 2009 διορίστηκε στη θέση του Αντιπροέδρου της Κυβέρνησης της Λευκορωσίας. Το 2013 έγινε Πρέσβης στα Ηνωμένα Αραβικά Εμιράτα. Το 2018 διορίστηκε Πρέσβης στο Κατάρ, το Κουβέιτ και τη Σαουδική Αραβία. Διορίστηκε στην πρωθυπουργία της Λευκορωσίας από τον Πρόεδρο Αλεξάντερ Λουκασένκο, δύο μήνες πριν από τις προεδρικές εκλογές του 2020. Πριν από το διορισμό του, υπηρετούσε ως Πρόεδρος της Κρατικής Στρατιωτικής-Βιομηχανικής Επιτροπής. Παραιτήθηκε από την πρωθυπουργία στις 17 Αυγούστου 2020, εξαιτίας αντικυβερνητικών διαδηλώσεων. Ωστόσο, η παραίτηση του δεν έγινε δεκτή, ενώ στη νέα κυβέρνηση, που ανακοινώθηκε στις 19 Αυγούστου), συνέχισε να κατέχει τη θέση του Πρωθυπουργού της Λευκορωσίας.

### Προσωπική ζωή
Έχει έναν γιο από τον πρώτο του γάμο και δύο κόρες από τον δεύτερό του γάμο. Ο γιος του Γκεόργκι Γιατσκόφσκι είναι φοιτητής του Κρατικού Τεχνικού Πανεπιστημίου Μπάουμαν της Μόσχας. Μιλάει άπταιστα αγγλικά, αραβικά, γερμανικά και πολωνικά.

## Παραπομπές


Κατηγορία:Λευκορώσοι πολιτικοί
Αγνώντας Σκοπέλου

Ο **Αγνώντας** είναι οικισμός της δημοτικής κοινότητας και δήμου Σκοπέλου, της περιφερειακής ενότητας Σποράδων, στην περιφέρεια Θεσσαλίας, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Σκοπέλου του νομού Μαγνησίας, στο γεωγραφικό διαμέρισμα Θεσσαλίας.
## Γεωγραφία
Ο Αγνώντας είναι παράλιος οικισμός της Σκοπέλου. Βρίσκεται στο νότιο τμήμα του νησιού, στον μυχό του φερώνυμου όρμου και πριν το ακρωτήριο Αμάραντος, σε μέσο σταθμικό υψόμετρο 25. Απέχει 7 χλμ. περίπου Ν. της Χώρας Σκοπέλου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1971 και προσαρτήθηκε στον δήμο Σκοπέλου του νομού Μαγνησίας.
## Γενικά στοιχεία
Ο Αγνώντας είναι το δεύτερο λιμάνι του νησιού μετά τη Χώρα Σκοπέλου, όπου προσορμίζονται κυρίως αλιευτικά και τουριστικά σκάφη. Ωστόσο, επειδή βρίσκεται σε αντιδιαμετρική θέση (νότια) από τη Χώρα, μπορεί να χρησιμεύσει ως το κύριο λιμάνι του νησιού, όταν οι καιρικές συνθήκες δεν ευνοούν την προσέγγιση στην πρωτεύουσα. Άλλωστε, κατά τις περασμένες δεκαετίες, υπήρξε το κύριο λιμάνι της Σκοπέλου, όπου προσέγγιζαν τα επιβατηγά πλοία από τον Βόλο ή/και τον Άγιο Κωνσταντίνο. Βορειοανατολικά του οικισμού, στο ύψωμα «Ψαλίδι», υπάρχει ελικοδρόμιο.
## Αξιοθέατα
αριστερά|μικρογραφία|307x307εσ|Η παραλία Λιμνονάρι.
*Η παραλία του οικισμού.
*Η θέση «Δρακοντόσχισμα», 2,5 χλμ. νοτιοανατολικά του οικισμού, με πευκόφυτο φαράγγι που καταλήγει κοντά στο ακρωτήριο Βελόνι, το νοτιότερο σημείο της Σκοπέλου.
*Η θέση «Αλικιάς», βορειοδυτικά του οικισμού, με ερείπια οχυρώσεων και μικρό φαράγγι.
*Η παραλία «Λιμνονάρι», στον φερώνυμο όρμο δυτικά του οικισμού, όπου καταλήγει το φαράγγι του «Αλικιά».
*Η παραλία «Κάτεργο», δίπλα στο ακρωτήριο Βελόνι.
*Η μονή του Αγίου Ρηγίνου, βόρεια του οικισμού, που προσεγγίζεται και από μονοπάτι που ξεκινάει από τον Αγνώντα. Το όνομα Άγιος Ρηγίνος φέρουν αρκετές εκκλησίες στη Σκόπελο, επειδή υπήρξε επίσκοπος του νησιού κατά τον 4ο αιώνα.

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4
*Περιοδικό «Διακοπές», εκδ. Δ.Ο.Λ., 2010
*Χάρτες «Ανάβαση» (Σκόπελος 1:40.000) 
*eetaa.gr

Κατηγορία:Χωριά της περιφερειακής ενότητας Μαγνησίας
Κατηγορία:Σκόπελος
Ο Μαθητής (μυθιστόρημα)

***Ο Μαθητής*** (γαλλικός τίτλος: *Le Disciple)* είναι μυθιστόρημα του Πωλ Μπουρζέ που δημοσιεύτηκε το 1889. Ιδεολογικό και ηθικοδιδακτικό μυθιστόρημα για τις νέες γενιές της εποχής, θεωρείται το σημαντικότερο έργο του συγγραφέα. 

Ο Μπουρζέ στο έργο αυτό καταγγέλλει την ευθύνη των πνευματικών καθοδηγητών και στρέφεται κατά της επιστήμης της εποχής του κατηγορώντας την ότι έχει αντικαταστήσει τη θρησκεία χωρίς να παρέχει ηθική, εκφράζοντας τις απόψεις Γάλλων συντηρητικών διανοουμένων του τέλους του 19ου αιώνα.

## Υπόθεση
Το 1885, ο εικοσάχρονος Ρομπέρ Γκρεσλού, βαθιά επηρεασμένος από τις ιδέες του αθεϊστή και ντετερμινιστή φιλοσόφου Αντριάν Σιξτ, τον επισκέπτεται και του υποβάλλει ένα χειρόγραφο υψηλής ποιότητας. Στη συνέχεια, ο νεαρός φεύγει για την Ωβέρνη για να εργασθεί ως δάσκαλος της νεαρής κόρης του μαρκήσιου ντε Ζυζά-Ραντόν, στην οποία ο νεαρός δάσκαλος προσπαθεί να εφαρμόσει την πειραματική μέθοδο του φιλοσόφου.

Δύο χρόνια αργότερα, η κόρη του μαρκήσιου, ερωτευμένη με τον νεαρό, συνειδητοποιεί ότι αυτός ο σύνδεσμος ήταν για τον νεαρό δάσκαλο ένα επιστημονικό πείραμα χωρίς ειλικρινή αγάπη και αυτοκτονεί με το φιαλίδιο με δηλητήριο που αγόρασε ο εραστής της. Ο Ρομπέρ Γκρεσλού κατηγορείται για δολοφονία και στη συνέχεια φυλακίζεται, παραμένοντας σιωπηλός και χωρίς να αμυνθεί κατά της κατηγορίας που του ασκήθηκε. Από το κελί του, γράφει μια μακρά εξομολόγηση στον φιλόσοφο, η οποία αποτελεί το πρώτο μέρος του μυθιστορήματος. Ο Αντριάν Σιξτ καλείται σε ανάκριση από τον δικαστή που αναρωτιέται σε ποιο βαθμό η επιρροή του φιλοσόφου θα μπορούσε να καταστρέψει την ηθική αίσθηση του μαθητή του.

Μετά την ομολογία του κατηγορούμενου, ο φιλόσοφος κάτω από το βάρος της ενοχής αναγνωρίζει ότι ο νεαρός μαθητής του είχε πράγματι βρει στα έργα του τους λόγους που τον οδήγησαν να ενεργήσει με αυτόν τον τρόπο. Τη λύση δίνει ένα έγκλημα τιμής, όπου ο αδελφός της κοπέλας εκτελεί τον νεαρό μαθητή.

## Σχόλια
Ο Πωλ Μπουρζέ, αρχέτυπο συντηρητικού διανοούμενου, ο οποίος από το 1880 έως το 1930 απολάμβανε στη Γαλλία μεγάλη λογοτεχνική φήμη, στο πρώτο μέρος της λογοτεχνικής σταδιοδρομίας του υπήρξε μαθητής του φιλοσόφου Ιππολίτ Ταιν, στη συνέχεια, απορρίπτοντας την επιστημονική και υλιστική ιδεολογία, στράφηκε στον Καθολικισμό. Σ' αυτό το έργο του, στο μεταίχμιο της στροφής του από το ψυχολογικό στο ιδεολογικό και ηθικοπλαστικό μυθιστόρημα, καταδικάζει τις ιδέες του Ταιν και άλλων στοχαστών που πιστεύει ότι οδηγούν σε φανατισμό με καταστροφικές και αυτοκαταστροφικές επιπτώσεις που φθάνουν τον φόνο ή την αυτοκτονία, βασιζόμενος στο παράδειγμα μιας υπόθεσης αυτοκτονίας που απασχόλησε τη γαλλική κοινωνία στα τέλη του 19ου αιώνα. 

Για τον Μπουρζέ, η επιρροή των φιλοσόφων, των μεντόρων, των πνευματικών καθοδηγητών είναι τόσο ισχυρή που οδηγεί τα εύθραυστα όντα να διαπράττουν τα χειρότερα εγκλήματα στο όνομα αυτών των ιδεολογιών. Για να καταπολεμηθεί αυτός ο νοσηρός επιστημονισμός που είχε πολλούς θιασώτες εκείνη την εποχή, πρέπει επομένως, κατά την άποψη του συγγραφέα, να αναδειχθούν τα θεμελιώδη: θρησκεία, πατρίδα, πνευματικότητα.

## Παραπομπές

 
Κατηγορία:Γαλλικά μυθιστορήματα
Εθνική Βιβλιοθήκη της Μπουρκίνα Φάσο

Η **Εθνική Βιβλιοθήκη της Μπουρκίνα Φάσο** (γαλλικά, Bibliothèque nationale du Burkina Faso) είναι η εθνική βιβλιοθήκη και λειτούργει ως υπεύθυνη βιβλιοθήκη για την Κατά Νόμο Κατάθεση στην Μπουρκίνα Φάσο. Η βιβλιοθήκη άνοιξε στην πρωτεύουσα Ουαγκαντούγκου και εγκαινιάστηκε στις 6 Νοεμβρίου 1996.

## Νομικό πλαίσιο
Η εθνική νομοθεσία καθορίζει τη διαδικασία συλλογής και διατήρησης της εθνικής τεκμηριωτικής κληρονομιάς, κυρίως μέσω της νόμιμης κατάθεσης. Οι καταθέσεις και οι έλεγχοι περιλαμβάνουν τη δημοσίευση της εθνικής βιβλιογραφίας, τον βιβλιογραφικό έλεγχο και τη διαχείριση των αναγνωριστικών ISBN και ISSN.

Σύμφωνα με τα Ηνωμένα Έθνη, το 2014, το επίπεδο αλφαβητισμού του ενήλικου πληθυσμού της Μπουρκίνα Φάσο ήταν 34%.

## Κινητή βιβλιοθήκη
Για τη προσέγγιση σε απομακρυσμένες περιοχές, στα μειονεκτούντα άτομα ή λόγω των ιδιομορφιών της χώρας, σε πολλά μέρη της αφρικανικής ηπείρου, αναπτύχτηκε η δυνατότητα μεταφοράς βιβλίων είτε με καμήλες (Κένυα) είτε χρησιμοποιώντας γαϊδούρια με κάρο (Αιθιοπία). Στην Μπουρκίνα Φάσο, την εθνική βιβλιοθήκη σε συνεργασία με την Aprocol (Ένωση για την Προώθηση της Γνώσης του Βιβλίου), επέλεξε σαν καταλληλότερο μέσο το ποδήλατο  το οποίο  υποστηρίζεται από μια μοτοσικλέτα και δύο ρυμουλκά σχεδιασμένα για αυτόν τον σκοπό.

## Βιβλιογραφία
*  
* . (Includes information about the national library)

## Δείτε επίσης
* Κατάλογος μεγαλύτερων βιβλιοθηκών
* Παγκόσμια Ψηφιακή Βιβλιοθήκη
* Europeana
*Ευρωπαϊκή Βιβλιοθήκη
* Μπουρκίνα Φάσο
* Ουαγκαντουγκού

## Εξωτερικοί σύνδεσμοι

* Official website

## Παραπομπές


 

Κατηγορία:Βιβλιοθήκες στην Μπουρκίνα Φάσο
Μπουρκινα Φασο
Ιβάνκα Χρίστοβα

Η **Ιβάνκα Μαρίνοβα Χρίστοβα** (, 19 Νοεμβρίου 1941 – 24 Φεβρουαρίου 2022) ήταν Βουλγάρα αθλήτρια της σφαιροβολίας. Κέρδισε το χρυσό μετάλλιο στους Ολυμπιακούς Αγώνες του 1976 και το χάλκινο στους Ολυμπιακούς Αγώνες του 1972. Επιπλέον, κέρδισε το Ευρωπαϊκό Πρωτάθλημα Κλειστού Στίβου το 1976. 

Το χρυσό μετάλλιο στο Μόντρεαλ ήταν το πρώτο της Βουλγαρίας στο στίβο στους Ολυμπιακούς Αγώνες.
Ήταν επίσης Πρωταθλήτρια Βαλκανίων 10 φορές (1966–1973 και 1975, επίδοση ρεκόρ και για το αγώνισμα στη διοργάνωση) και 12 φορές εθνική πρωταθλήτρια (1961–1966, 1968–1974). Σημείωσε συνολικά 36 ρεκόρ Βουλγαρίας το διάστημα 1962–1976.

Σημείωσε δύο παγκόσμια ρεκόρ: 
* 21,87 μέτρα στις 3 Ιουλίου 1976 στο Μπέλμεκεν
* 21,89 μέτρα στις 5 Ιουλίου 1976 στο Μπέλμεκεν

Το τελευταίο της ρεκόρ έμεινε μόνο μέχρι τις 26 Σεπτεμβρίου 1976, όταν η Τσεχοσλοβάκα Έλενα Φιμπινγκέροβα το βελτίωσε με ρίψη 21,99 μέτρων. Απεβίωσε στις 24 Φεβρουαρίου 2022, σε ηλικία 80 ετών.

## Σημαντικότερα επιτεύγματα

## Παραπομπές


## Εξωτερικοί σύνδεσμοι
* 
* 

Κατηγορία:Σφαιροβόλοι
Κατηγορία:Αθλητές του στίβου στους Θερινούς Ολυμπιακούς Αγώνες 1964
Κατηγορία:Αθλητές του στίβου στους Θερινούς Ολυμπιακούς Αγώνες 1968
Κατηγορία:Αθλητές του στίβου στους Θερινούς Ολυμπιακούς Αγώνες 1972
Κατηγορία:Βούλγαροι Ολυμπιονίκες
Κατηγορία:Αθλητές του στίβου στους Θερινούς Ολυμπιακούς Αγώνες 1976
Κατηγορία:Χρυσοί Ολυμπιονίκες του στίβου
Κατηγορία:Χάλκινοι Ολυμπιονίκες του στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Κάτοχοι μεταλλίων των Βαλκανικών Αγώνων Στίβου
Αγόριανη Λακωνίας

Η **Αγόριανη** (ή *Αγόργιαννη*) είναι οικισμός και έδρα ομώνυμης τοπικής κοινότητας, της δημοτικής ενότητας (τέως δήμου) Πελλάνας, του δήμου Σπάρτης, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Λακεδαίμονος του νομού Λακωνίας, στο γεωγραφικό διαμέρισμα Πελοποννήσου.

## Γεωγραφία
Η Αγόριανη είναι ορεινός οικισμός της βορειοδυτικής Λακωνίας, στο τμήμα του νομού που «εισέρχεται» στον νομό Αρκαδίας. Βρίσκεται στις απολήξεις του βορειοδυτικού Ταϋγέτου, μεταξύ των χωριών Γεωργίτσι και Λογκανίκος, πάνω στην επαρχιακή οδό Λεονταρίου-Καστορείου και σε μέσο σταθμικό υψόμετρο 750 μέτρα. Απέχει 33 χλμ. περίπου ΒΔ. της Σπάρτης. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 10,915 χμ² (2011). 

## Πληθυσμός

(σε παρένθεση ο πληθυσμός της τοπικής κοινότητας)

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1835 και προσαρτήθηκε στον δήμο Βελεμίνης του νομού Λακωνίας. Το 1840 προσαρτήθηκε στον δήμο Πελλάνης. Το 1899 εντάχθηκε στον νομό Λακωνικής και το 1909 υπήχθη οριστικά στον νομό Λακωνίας. Το 1912 αποσπάστηκε από τον δήμο Πελλάνης και ορίστηκε έδρα της κοινότητας Αγόριανης. Με το ΦΕΚ 244Α - 04/12/1997 αποσπάστηκε από την κοινότητα Αγόριανης και προσαρτήθηκε στον δήμο Πελλάνας. Με το ΦΕΚ 874Α - 07/06/2010 αποσπάστηκε από τον δήμο Πελλάνας και προσαρτήθηκε στον δήμο Σπαρτιατών.

## Αξιοθέατα
Ο οικισμός έχει πολλές εκκλησίες, οι κυριότερες των οποίων είναι: ο Άγιος Ιωάννης  ο Πρόδρομος, ο Άγιος Ανδρέας, ο Άγιος Νικόλαος (κοιμητηριακός), των Αγίων Προκοπίου και Παρασκευής, της Κοίμησης Θεοτόκου και του Αγίου Αθανασίου.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)
* Περιοδικό «Διακοπές», εκδ. Δ.Ο.Λ.,  2010
* Οργανισμός εκδόσεων «Ελλάδα», χάρτες (εκδ. Βαρελάς)

Κατηγορία:Χωριά της περιφερειακής ενότητας Λακωνίας
Κατηγορία:Δήμος Σπάρτης
ΟΚΚ Μπέογκραντ

Η **ΟΚΚ Μπέογκραντ** (σερβικά-κυριλικά:* OKK Београд*, πλήρες όνομα: Ομλαντίνσκι Κοσαρκάρσκι Κλαμπ Μπέογκραντ) είναι σερβικός σύλλογος καλαθοσφαίρισης με έδρα το Βελιγράδι. Αγωνίζεται στην πρώτη κατηγορία του πρωταθλήματος Σερβίας. Χρώματα του συλλόγου είναι το λευκό και το μπλε. Η ομάδα κατέκτησε σχεδόν το σύνολο των τίτλων της τη δεκαετία του 1960, όταν αγωνιζόταν ο κορυφαίος Γιουγκοσλάβος παίκτης Ραντιβόι Κόρατς.

## Ιστορικά ονόματα
* KK Μέταλετς (1945–1950)
* KK ΜΣΚ (1950–1958)
* OKK Μπέογκραντ (1958–παρών) 
* OKK Μπέκο Μπέογκραντ 1974–1985

## Τίτλοι

**Εσωτερικές διοργανώσεις**
* Γιουγκοσλαβικό Πρωτάθλημα (4) : 1958 , 1960 , 1963 , 1964

* Κύπελλο Γιουγκοσλαβίας  : 1960, 1962, 1992–93

**Ευρωπαϊκές διοργανώσεις**

* Κύπελλο Πρωταθλητριών Ευρώπης (σήμερα Ευρωλίγκα) ημιτελικοί (3) : 1958–59 , 1963–64 , 1964–65
* Κύπελλο Κόρατς τελικός : 1972

## Παραπομπές


Κατηγορία:Σερβικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1945
Αλεσάντρο Κατελάν

Ο **Αλεσάντρο Κατελάν** (ιταλικά: *Alessandro Cattelan*, γεννημένος στις 11 Μαΐου 1980 στην Τορτόνα) είναι Ιταλός ραδιοτηλεοπτικός παρουσιαστής περισσότερο γνωστός για την παρουσίαση της ιταλικής έκδοσης του Total Request Live, που μεταδόθηκε από το MTV Italia και του Le Iene, που μεταδόθηκε από το Mediaset's Italia 1. Ο Κατελάν ήταν επίσης παρουσιαστής της ιταλικής έκδοσης του X Factor από το 2011 έως το 2020.

Κατά τη διάρκεια της σεζόν 2018–19, ο Κατελάν παρουσίασε το ιταλικό σόου E poi c'è Cattelan (EPCC), στον αέρα στο Sky Uno. Προτάθηκε επίσης ως πιθανός υποψήφιος για το Μουσικό Φεστιβάλ του Σαν Ρέμο 2020, καθώς και επιβεβαιώθηκε από τη RAI ως ένας από τους τρεις οικοδεσπότες του Διαγωνισμού Τραγουδιού της Eurovision 2022 αφού υπέγραψε συμβόλαιο με τον εθνικό ραδιοτηλεοπτικό φορέα.

Ο Κατελάν είναι αφοσιωμένος οπαδός της ποδοσφαιρικής ομάδας Ίντερ και είναι συχνά παρών στο στάδιο και στις προπονήσεις της ομάδας.

## Φιλμογραφία

## Τηλεόραση

## Παραπομπές

## Εξωτερικοί σύνδεσμοι

* 
* Official blog
* Alessandro Cattelan on MTV.it

Κατηγορία:Ιταλοί τηλεπαρουσιαστές
Αγόροι Λασιθίου

Οι **Αγόροι** είναι οικισμός της  Κοινότητας Λατσίδας, της δημοτικής ενότητας  Νεαπόλεως, του δήμου Αγίου Νικολάου και της τέως Επαρχίας Μιραμπέλλου της περιφερειακής ενότητας Λασιθίου, της Κρήτης. 
## Γεωγραφία
Οι Αγόροι είναι ημιορεινός οικισμός στο βορειοδυτικό τμήμα του νομού Λασιθίου. Βρίσκεται στις βόρειες υπώρειες του υψώματος «Ανάβλοχος», πάνω στην επαρχιακή οδό Λατσίδας-Αγίου Αντωνίου, ΒΔ. της Νεαπόλεως και σε μέσο σταθμικό υψόμετρο 260 μέτρα. Απέχει 23 χλμ. περίπου ΒΔ. του Αγίου Νικολάου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1951 και προσαρτήθηκε στην κοινότητα Λατσίδας του νομού Λασιθίου. Με το ΦΕΚ 244Α - 04/12/1997 αποσπάστηκε από την κοινότητα Λατσίδας και προσαρτήθηκε στον δήμο Νεαπόλεως. Με το ΦΕΚ 87Α - 07/06/2010 αποσπάστηκε από τον δήμο Νεαπόλεως και προσαρτήθηκε στον δήμο Αγίου Νικολάου. 
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της περιφερειακής ενότητας Λασιθίου
Κατηγορία:Δήμος Αγίου Νικολάου
Αγρελιά Τρικάλων

Η **Αγρελιά** είναι χωριό και έδρα ομώνυμης τοπικής κοινότητας, της δημοτικής ενότητας (τέως δήμου) Παληοκάστρου, του δήμου Τρικκαίων, της περιφερειακής ενότητας (τέως νομού) Τρικάλων, στην περιφέρεια Θεσσαλίας, σύμφωνα με το πρόγραμμα *Καλλικράτης*.. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Τρικάλων του νομού Τρικάλων, στο γεωγραφικό διαμέρισμα Θεσσαλίας.
* Μέχρι το 1928 ο οικισμός ονομαζόταν *Παλαιά Σμόλια* και μέχρι το 1940 *Αγριλιά*.

## Γεωγραφία
Η Αγρελιά είναι ορεινός οικισμός στο ανατολικό τμήμα του νομού Τρικάλων, δίπλα στα όρια με τον νομό Λαρίσης. Βρίσκεται στις νότιες κλιτύς της κορυφής «Οξυά» (1.416 μ.) των Αντιχασίων, βόρεια του μικρού ποταμού Σμολιώτικου (Σμολιώτη) και σε μέσο σταθμικό υψόμετρο 720 μέτρων. Απέχει 33 χιλιόμετρα περίπου ΒΑ. των Τρικάλων. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 34,185 χμ² (2011).

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1919 ως *Παλαιά Σμόλια*, και προσαρτήθηκε στην κοινότητα Βερδικούσης του νομού Λαρίσης. Το 1928 μετονομάστηκε σε *Αγριλιά* και το 1929 ορίστηκε έδρα της κοινότητας Αγριλιάς. Το 1940 μετονομάστηκε σε *Αγρελιά*. Με το ΦΕΚ 244Α - 04/12/1997 αποσπάστηκε από την κοινότητα Αγρελιάς και προσαρτήθηκε στον δήμο Παληοκάστρου. Με το ΦΕΚ 87Α - 07/06/2010 αποσπάστηκε από τον δήμο Παληοκάστρου και προσαρτήθηκε στον δήμο Τρικκαίων.

## Αξιοθέατα
* Τα ερείπια μεγάλου φρουρίου της περιοχής
* Ο ναός του Αγίου Δημητρίου, στο βόρειο τμήμα του οικισμού

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)
* Εγκυκλοπαίδεια Δομή, 2002-4
* Περιοδικό «Διακοπές», εκδ. Δ.Ο.Λ.,  2010
* eetaa.gr

## Εξωτερικοί σύνδεσμοι
* https://www.facebook.com/groups/agrelia/
* https://www.agrelia-smolia.gr/?fbclid=IwAR3NsYBZE9XQIX2C2BEkgM2dToyJD8YXalGSDsLXglo9tBINSNkni0I-UtY

Κατηγορία:Χωριά της περιφερειακής ενότητας Τρικάλων
Κατηγορία:Δήμος Τρικκαίων
Οιχαλία Μεσσηνίας

Η **Οιχαλία** είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου. Διοικητικά ανήκει στην Κοινότητα Οιχαλίας, εντάσσεται στη Δημοτική Ενότητα Οιχαλίας, και υπάγεται στο Δήμο Οιχαλίας.

## Γεωγραφικές πληροφορίες
Η **Οιχαλία** Μεσσηνίας βρίσκεται προς τα όρια την Περιφερειακή Ενότητα Αρκαδίας, σε απόσταση περίπου 6 χιλιόμετρα βορειοανατολικά από το κέντρο του Μελιγαλά (έδρα του δήμου), σε υψόμετρο 91 μέτρων και έχει πληθυσμό 363 κατοίκων σύμφωνα με την απογραφή του 2021 ενώ με αυτήν του 2011 ήταν 394. Μέχρι το 1915, ονομαζόταν *Αλητσελεπή*.

## Διοικητικές μεταβολές

* **[https://www.eetaa.gr/metaboles/oikmet_details.php?id=11914 Ε.Ε.Τ.Α.Α. - Διοικητικές μεταβολές οικισμών Μεσσηνίας - Οιχαλία (Αλητσελεπή)]** (εξωτερικός σύνδεσμος)
* **[https://www.eetaa.gr/metaboles/dkmet_details.php?id=90353 Ε.Ε.Τ.Α.Α. - Διοικητικές μεταβολές Δήμων Μεσσηνίας - Δήμος Οιχαλίας (1835 - 1912)]** (εξωτερικός σύνδεσμος)
* **[https://www.eetaa.gr/metaboles/dkmet_details.php?id=2279 Ε.Ε.Τ.Α.Α. - Διοικητικές μεταβολές Κοινοτήτων Μεσσηνίας - Κοινότητα Οιχαλίας (Κοινότητα Αλητσελεπή)]** (εξωτερικός σύνδεσμος)
* **[https://www.eetaa.gr/metaboles/dkmet_details.php?id=6903 Ε.Ε.Τ.Α.Α. - Διοικητικές μεταβολές Δήμων Μεσσηνίας - Δήμος Οιχαλίας (1997...)]** (εξωτερικός σύνδεσμος)

## Διοικητική υπαγωγή

## Εξωτερικοί σύνδεσμοι

* **[https://oichalia.gov.gr/ Δήμος Οιχαλίας]** (ιστότοπος Δήμου Οιχαλίας)
* **[https://www.facebook.com/people/%CE%A4%CE%BF-%CF%87%CF%89%CF%81%CE%B9%CF%8C-%CE%BC%CE%B1%CF%82-%CE%9F%CE%B9%CF%87%CE%B1%CE%BB%CE%AF%CE%B1-%CE%9C%CE%B5%CF%83%CF%83%CE%B7%CE%BD%CE%AF%CE%B1%CF%82/100057482978247/ Το χωριό μας Οιχαλία Μεσσηνίας]** (facebook)

## Παραπομπές



## Χάρτης


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Οιχαλίας
Στέφανο Ατρούια

Ο **Στέφανο Ατρούια** (γεννήθηκε στην Τεργέστη, στις 4 Ιουνίου 1969) είναι ένας Ιταλός πρώην καλαθοσφαιριστής.

## Σταδιοδρομία
Έχοντας μητέρα από την Τεργέστη αλλά με καταγωγή από το Σκαφάτι και πατέρα Καμερουνέζο, μεγάλωσε στα νεανικά τμήματα του Ντον Μπόσκο Τριέστε .

Ήταν ένας Πλέι μέικερ καλής ευκινησίας και πονηρός και έπαιξε, περιπλανώμενος λίγο παντού, με τους Βιόλα Ρέτζιο Καλάμπρια, Βίρτους Ρόμα, Λιμπερτάς Παλακανέστρο Λιβόρνο, Παλακανέστρο Φορλί, AEK, Φορτιτούντο Μπολόνια, Σκαβολίνι Πέζαρο, Ρεάλ Μαδρίτης, Ολίμπια Μιλάνο, Βίρτους Μπολόνια, και Παλακανέστρο Ρετζιάνα .

Την περίοδο 2005-06 τερμάτισε στα μισά του πρωταθλήματος στην Έβερλαστ Φιρέντσε στη *3η Ιταλίας (Β1)* .

Πραγματοποίησε κάποιες εμφανίσεις, στις αρχές της δεκαετίας του 1990, στην εθνική ομάδα καλαθοσφαίρισης της Ιταλίας .

## Τίτλοι

* Κύπελλο Κόρατς: 1

: Βίρτους Ρόμα: 1991-92

* Κύπελλο Ιταλίας: 1

: Φορτιτούντο Μπολόνια: 1998

## Εξωτερικοί σύνδεσμοι
* Στέφανο Ατρούια-Προφίλ Ιταλικού Πρωταθλήματος 
* Basketball-reference.com, Sports Reference LLC
* ΦΙΜΠΑ, archive.fiba.com
* eurobasket.com, Eurobasket Inc
* realgm.com, RealGM LLC
* acb.com, Liga ACB

Κατηγορία:Καλαθοσφαιριστές Παλακανέστρο Ρετζάνα
Κατηγορία:Καλαθοσφαιριστές Βίρτους Μπολόνια
Κατηγορία:Καλαθοσφαιριστές Ρεάλ Μαδρίτης
Κατηγορία:Καλαθοσφαιριστές Ροζέτο Σαρκς
Κατηγορία:Καλαθοσφαιριστές Ολίμπια Μιλάνου
Κατηγορία:Καλαθοσφαιριστές Βικτόρια Λιμπερτάς Πέζαρο
Κατηγορία:Καλαθοσφαιριστές Φορτιτούντο Μπολόνια
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Βίρτους Ρόμα
Κατηγορία:Καλαθοσφαιριστές Βιόλα Ρέτζο Καλάμπρια
Εθνική Βιβλιοθήκη της Μοζαμβίκης

Η **Εθνική Βιβλιοθήκη της Μοζαμβίκης (BNM)** (πορτογαλικά: Biblioteca Nacional de Moçambique) βρίσκεται στο Μαπούτο της Μοζαμβίκης. Το κτίριο που  κάποτε στέγαζε το Οικονομικό Γραφείο της Αποικίας της Μοζαμβίκης  σχεδιάστηκε από τον αρχιτέκτονα Mario Veiga το 1904.

## Οργανωτική δομή
Η οργανωτική δομή της Εθνικής Βιβλιοθήκης της Μοζαμβίκης δημιουργήθηκε με βάση Υπουργικού  διατάγματος του Υπουργείου Πολιτισμού της Μοζαμβίκης αρθ. 103/92 της 22 Ιουλίου. Δημιουργήθηκαν τέσσερα τμήματα  για την Εθνική Βιβλιοθήκη και συγκεκριμένα:

*Η Διοίκηση, η οποία είναι υπεύθυνη για τη συνολική διαχείριση της βιβλιοθήκης.
*Το Τμήμα Τεχνολογίας και Κατάρτισης, το οποίο ασχολείται με την τεχνική επεξεργασία όλων των αρχείων που λαμβάνει η Εθνική Βιβλιοθήκη, διαβουλεύσεις για τη λειτουργία των αναγνωστηρίων και αποθηκών, παρέχει τη γενική υπηρεσία αναφοράς και βιβλιογραφικής πληροφόρησης και ενισχύει τη θεσμική εκπαίδευση.
*Το Τμήμα Προστασίας  και Συντήρησης, το οποίο είναι υπεύθυνο για τη συντήρηση, αποκατάσταση και δέσιμο των εγγράφων της Εθνικής Βιβλιοθήκης.
*Το Τμήμα Διοίκησης και Οικονομικών, που διαχειρίζεται τη βασική διοίκηση, τα οικονομικά, τους ανθρώπινους πόρους και τις δημόσιες σχέσεις της Εθνικής Βιβλιοθήκης. Συντονίζει επίσης το Εθνικό Σύστημα Δημοσίων Βιβλιοθηκών της Μοζαμβίκης (*Sistema Nacional de Bibliotecas Públicas*). 

## Συλλογή
Η Εθνική Βιβλιοθήκη διαθέτει την παλαιότερη και την πιο ολοκληρωμένη βιβλιογραφική συλλογή στη χώρα, με περίπου 150.000 τόμων βιβλίων.

## Βιβλιογραφία
* 

## Δείτε επίσης
* Κατάλογος μεγαλύτερων βιβλιοθηκών
* Παγκόσμια Ψηφιακή Βιβλιοθήκη
* Europeana
*Ευρωπαϊκή Βιβλιοθήκη
* Μοζαμβίκη
* Μαπούτο

## Εξωτερικοί σύνδεσμοι

* Official website 

## Παραπομπές


 

Κατηγορία:Βιβλιοθήκες στη Μοζαμβίκη
Μοζαμβικη
Αγριανά Ηρακλείου

Τα **Αγριανά** είναι οικισμός της δημοτικής κοινότητας, δημοτικής ενότητας και δήμου Χερσονήσου, της περιφερειακής ενότητας (τέως νομού) Ηρακλείου, στην περιφέρεια Κρήτης, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Πεδιάδας του νομού Ηρακλείου, στο γεωγραφικό διαμέρισμα Κρήτης.
*Η παλαιότερη ονομασία του οικισμού ήταν *Μετόχια Αγριανά*.
## Γεωγραφία
Τα Αγριανά είναι πεδινός οικισμός στο ΒΑ. τμήμα του νομού Ηρακλείου. Βρίσκονται, στην ευρύτερη τουριστική περιοχή της Χερσονήσου, πάνω στην εθνική οδό Ηρακλείου-Αγίου Νικολάου (ΕΟ 90) και δίπλα στον ποταμό Αποσελέμη, σε μέσο σταθμικό υψόμετρο 90. Απέχουν 22 χλμ. περίπου Α. του Ηρακλείου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 ως *Μετόχια Αγριανά* και προσαρτήθηκε στην κοινότητα Χερσονήσου Ηρακλείου. Με το ΦΕΚ 244Α - 04/12/1997 αποσπάστηκε από την κοινότητα Χερσονήσου και προσαρτήθηκε στον δήμο Χερσονήσου.
## Αξιοθέατα
*Η εκκλησία της Αγίας Τριάδας, στο ανατολικό τμήμα του οικισμού
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4
*eetaa.gr

Κατηγορία:Δήμος Χερσονήσου
Κατηγορία:Χωριά της περιφερειακής ενότητας Ηρακλείου
Αγία Μαρίνα Μιαμούς Ηρακλείου

Η **Αγία Μαρίνα** είναι οικισμός της κοινότητας Μιαμούς, της δημοτικής ενότητας και δήμου Γόρτυνας, της περιφερειακής ενότητας (τέως νομού) Ηρακλείου, στην περιφέρεια Κρήτης, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Καινουργίου του νομού Ηρακλείου, στο γεωγραφικό διαμέρισμα Κρήτης. Στις τελευταίες απογραφές, ο οικισμός έχει καταγραφεί χωρίς κατοίκους.

## Γεωγραφία
Η Αγία Μαρίνα είναι πεδινός οικισμός στο νοτιοδυτικό. τμήμα του νομού Ηρακλείου. Βρίσκεται στις βόρειες απολήξεις του υψώματος «Βίγλα» (685 μ.), βόρεια της Μιαμούς και σε μέσο σταθμικό υψόμετρο 340. Απέχει 61 χλμ. περίπου ΝΔ. του Ηρακλείου.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Μιαμούς του νομού Ηρακλείου. Καταργήθηκε το 1928 για να επανασυσταθεί το 1961. Με το ΦΕΚ 244Α - 04/12/1997 αποσπάστηκε από την κοινότητα Μιαμούς και προσαρτήθηκε στον δήμο Γόρτυνας.

## Αξιοθέατα
* Οι ιαματικές πηγές κοντά στον οικισμό

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Δήμος Γόρτυνας
Κατηγορία:Χωριά της περιφερειακής ενότητας Ηρακλείου
Πανελλήνιο πρωτάθλημα ταεκβοντό ανδρών και γυναικών 2022

Το **Πανελλήνιο Πρωτάθλημα Ταεκβοντό 2022** ήταν διοργάνωση που πραγματοποιήθηκε υπό την αιγίδα της Ελληνικής Ομοσπονδίας Ταεκβοντό στο κλειστό γυμναστήριο «Τάσος Καμπούρης» στην Κάνηθο (Χαλκίδα), η οποία διεξήχθη την Πέμπτη 10 Μαρτίου 2022. Την 1η θέση κατέλαβε ο Αίαντας Αγ. Δημητρίου με δύο χρυσά, ένα αργυρό και τρία χάλκινα μετάλλια, αφήνοντας στη 2η θέση τον Δία Ιωαννίνων (2-0-0) και στην 3η τον ΑΓΣ Βύρωνα (1-2-4).

**Άνδρες**

**Γυναίκες**

## Παραπομπές


Κατηγορία:Τάε κβον ντο στην Ελλάδα
Μεγάλη Σκοτεινή Κηλίδα

μικρογραφία|Μεγάλη Σκοτεινή Κηλίδα, από το Βόγιατζερ 2.
**Μεγάλη Σκοτεινή Κηλίδα** (**GDS-89**) ήταν μια από μια σειρά σκοτεινών κηλίδων στον Ποσειδώνα παρόμοια σε εμφάνιση με τη Μεγάλη Ερυθρά Κηλίδα του Δία. Το 1989, το GDS-89 ήταν το πρώτο μεγάλο σκοτεινό σημείο στον Ποσειδώνα που παρατηρήθηκε από το ρομποτικό διαστημόπλοιο Βόγιατζερ 2 της NASA.

## Παραπομπές


## Εξωτερικοί σύνδεσμοι

* Μεγάλη Σκοτεινή Κηλίδα του Ποσειδώνα το 1989, *Windows to the Universe*
* Neptune's Great Dark Spot: Gone But Not Forgotten, *Astronomy Picture of the Day*, 8 Μαΐου 1996

Κατηγορία:Ποσειδώνας (πλανήτης)
Βασανιστήρια στις φυλακές Αμπού Γκράιμπ

Κατά τα πρώτα στάδια του Πολέμου στο Ιράκ, μέλη του Στρατού των Ηνωμένων Πολιτειών και της CIA διέπραξαν μια σειρά από παραβιάσεις των ανθρωπίνων δικαιωμάτων και εγκλήματα πολέμου κατά κρατουμένων στη Φυλακές Αμπού Γκράιμπ στο Ιράκ, συμπεριλαμβανομένων σωματικής και σεξουαλικής κακοποίησης, βασανιστηρίων, βιασμού, σοδομισμού, και τη δολοφονία/κατακρεούργηση του Manadel al-Jamadi. Τα περιστατικά είδαν το φως της δημοσιότητας από το CBS News τον Απρίλιο του 2004 προκαλώντας αποστροφή και οργή στις Ηνωμένες Πολιτείες και διεθνώς.

Το επιτελείο του Τζωρτζ Μπους ισχυρίστηκε ότι το περιστατικό ήταν μεμονωμένο και δεν αποτελεί ενδεικτικό της πολιτικής των ΗΠΑ. Αυτό αμφισβητήθηκε από ανθρωπιστικές οργανώσεις, όπως ο Ερυθρός Σταυρός, η Διεθνής Αμνηστία και το Παρατηρητήριο Ανθρωπίνων Δικαιωμάτων δηλώνοντας ότι τα βασανιστήρια στο Αμπού Γκράιμπ ήταν μέρος ενός ευρύτερου προτύπου βίαιης μεταχείρισης σε αμερικανικά κέντρα κράτησης στο εξωτερικό, συμπεριλαμβανομένων εκείνων στο Ιράκ, στο Αφγανιστάν και στον Κόλπο του Γκουαντάναμο

## Φωτογραφίες

Abu-ghraib-leash.jpg|Η Λίντι Ίνγκλαντ τραβάει με λουρί γυμνό φυλακισμένο
Abu ghraib feces 06a.jpg|Ιρακινός κρατούμενος με περιττώματα να καλύπτουν το πρόσωπο και το σώμα του
Abu Ghraib 48.jpg|Η Sabrina Harman ποζάρει για μια φωτογραφία πίσω από γυμνούς Ιρακινούς κρατούμενους που αναγκάζονται να σχηματίσουν μια ανθρώπινη πυραμίδα, ενώ ο Charles Graner παρακολουθεί
Abu Ghraib 64.jpg|Ένας κρατούμενος δεμένος γυμνός με χειροπέδες σε ένα κρεβάτι με εσώρουχα εμποτισμένα με ούρα να καλύπτουν το πρόσωπό του
AG-10.jpg|Η Λίντι Ίνγκλαντ αναγκάζει Ιρακινούς να αυνανιστούν μπροστά της
Abu Ghraib 22.jpg|Κρατούμενος μετά από δάγκωμα σκύλου


## Παραπομπές


Κατηγορία:Βασανιστήρια
Κατηγορία:Εγκλήματα πολέμου
Κατηγορία:Σεξουαλική κακοποίηση
Ομαδικός τάφος

**Ομαδικός τάφος** ονομάζεται ο τάφος που περιέχει πολλά ανθρώπινα πτώματα, τα οποία μπορεί ή όχι να αναγνωριστούν πριν από την ταφή. Τα Ηνωμένα Έθνη έχουν ορίσει τον ομαδικό τάφο ως τόπο ταφής που περιέχει τρία ή περισσότερα θύματα εκτέλεσης, αν και δεν υπάρχει ακριβής ορισμός. Οι ομαδικοί τάφοι δημιουργούνται συνήθως αφού πεθάνουν ή σκοτωθούν πολλοί άνθρωποι και υπάρχει η επιθυμία να ταφούν γρήγορα τα πτώματα για λόγους υγιεινής. Αν και οι ομαδικοί τάφοι μπορούν να χρησιμοποιηθούν κατά τη διάρκεια πολέμων, μπορεί να χρησιμοποιηθούν μετά από λιμό, επιδημία ή φυσική καταστροφή.

## Παραπομπές


Κατηγορία:Διαχείριση καταστάσεων έκτακτης ανάγκης
Κατηγορία:Νεκροταφεία
Occupy Wall Street

250px|μικρογραφία|Διαδηλωτής κρατά πλακάτ που γράφει "Εμείς είμαστε το 99%"
Το **Occupy Wall Street**  ήταν ένα κίνημα διαμαρτυρίας ενάντια στην οικονομική ανισότητα και την επιρροή του κεφαλαίου στην πολιτική που ξεκίνησε στο Zuccotti Park, που βρίσκεται στο Financial District του Μανχάταν, τον Σεπτέμβριο του 2011.

Το καναδικό περιοδικό Adbusters ξεκίνησε το κάλεσμα για διαμαρτυρία. Τα κύρια ζητήματα που έθεσε το κίνημα ήταν η κοινωνική και οικονομική ανισότητα, η απληστία, η διαφθορά και η αδικαιολόγητη επιρροή των εταιρειών στην κυβέρνηση —ιδιαίτερα από τον τομέα των χρηματοπιστωτικών υπηρεσιών. Το κύριο σύνθημα ήταν το «Είμαστε το 99%», αναφερόμενο στην ανισότητα κατανομής του εισοδήματος και του πλούτου στις ΗΠΑ μεταξύ του 1% που σε αυτό έχει συσσωρευθεί ο πλούτος. Για να επιτύχουν τους στόχους τους, οι διαδηλωτές ενήργησαν βάσει αποφάσεων που βασίζονταν στη συναίνεση που ελήφθησαν στις γενικές συνελεύσεις, οι οποίες έδωσαν έμφαση στην αποκατάσταση μέσω άμεσης δράσης σχετικά με την υποβολή αναφοράς στις αρχές.

Οι διαδηλωτές αναγκάστηκαν να εγκαταλείψουν το πάρκο Zuccotti στις 15 Νοεμβρίου 2011. Στη συνέχεια, οι διαδηλωτές έστρεψαν το ενδιαφέρον τους σε τράπεζες, εταιρικά κεντρικά γραφεία, συνεδριάσεις διοικητικών συμβουλίων, αποκλεισμένα σπίτια και πανεπιστημιουπόλεις κολεγίων και πανεπιστημίων.

## Παραπομπές


Κατηγορία:Αντικαπιταλισμός
Κατηγορία:Διαδηλώσεις και διαμαρτυρίες στις Ηνωμένες Πολιτείες
Κόρπους των Μινωικών και Μυκηναϊκών Σφραγίδων

Το **Corpus of Minoan and Mycenaean Seals** (CMS) είναι ερευνητικό έργο για τη συλλογή και επεξεργασία όλων των μινωικών και μυκηναϊκών σφραγίδων. Είχε έδρα στο Μάρμπουργκ από το 1958 έως το 2011 ως ερευνητικό κέντρο της Ακαδημίας Επιστημών και Λογοτεχνίας στο Μάιντς ενώ από το 2011 εδρεύει στο Ινστιτούτο Κλασικής Αρχαιολογίας του Πανεπιστημίου της Χαϊδελβέργης. Ο σημερινός επικεφαλής του Corpus είναι ο Διαμαντής Παναγιωτόπουλος .

## Πηγές

* *Corpus of the Minoan and Mycenaean seals*, Berlin 1964 ff.

## Εξωτερικοί σύνδεσμοι
* οι τόμοι του CMS 
* Ιστοσελίδα του Corpus  στο Πανεπιστήμιο της Χαϊδελβέργης
* Σελίδα του σώματος στην Ακαδημία Επιστημών του Μάιντς
* Ηλεκτρονική έκδοση του σώματος των μινωικών και μυκηναϊκών σφραγίδων  σε ανοιχτή πρόσβαση στη βιβλιοθήκη του Πανεπιστημίου της Χαϊδελβέργης.

Κατηγορία:Αρχαιολογικοί οργανισμοί
Γιάνους Σίντουο

Ο **Γιάνους Γιαν Σίντουο** (πολωνικά: Janusz Jan Sidło) (19 Ιουνίου 1933 – 2 Αυγούστου 1993) ήταν Πολωνός αθλητής του ακοντισμού. Αγωνίστηκε στους Ολυμπιακούς Αγώνες του 1952, του 1956, του 1960, του 1964 και του 1968, όπου τερμάτισε στην 18η, 2η, 8η, 4η και 7η θέση, αντίστοιχα. Τιμήθηκε με τον Σταυρό του Αξιωματικού του Τάγματος της Αναγέννησης της Πολωνίας και αργότερα με τον Σταυρό του Ιππότη. Κατά τη διάρκεια της μακρόχρονης καριέρας του, ο Σίντουο κέρδισε 14 εθνικούς τίτλους και συμμετείχε σε πέντε Ευρωπαϊκά Πρωταθλήματα (1954, 1958, 1962, 1966 και 1969), όπου κέρδισε το χρυσό μετάλλιο το 1954 και το 1958 και το χάλκινο μετάλλιο το 1969.

Το 1954 και το 1955, επιλέχθηκε ως η Αθλητική Προσωπικότητα της Χρονιάς της Πολωνίας.

Τον Οκτώβριο του 1953, ο Σίντουο σημείωσε νέο ευρωπαϊκό ρεκόρ ακοντισμού με 80,15 μέτρα στην Ιένα. Τον Ιούνιο του 1956, σημείωσε παγκόσμιο ρεκόρ με 83,66 μ. στο Μιλάνο. Πήγε στους Θερινούς Ολυμπιακούς Αγώνες του 1956 ως φαβορί και ήταν εξοπλισμένος με ένα σύγχρονο ακόντιο από ατσάλι, ενώ οι περισσότεροι από τους ανταγωνιστές του εξακολουθούσαν να χρησιμοποιούν ξύλινα. Ο Σίντουο ηγήθηκε του αγωνίσματος με ρίψη στα 79,98 μ., αλλά στη συνέχεια δάνεισε το ακόντιό του στον φίλο του που είχε κακές επιδόσεις, το Νορβηγό Έγκιλ Ντάνιελσεν. Ο Ντάνιελσεν έκανε νέο παγκόσμιο ρεκόρ στα 85,71 μ. και κατέκτησε το χρυσό μετάλλιο.

## Παραπομπές


Κατηγορία:Πολωνοί αθλητές του ακοντισμού
Κατηγορία:Αθλητές του στίβου στους Θερινούς Ολυμπιακούς Αγώνες 1952
Κατηγορία:Αθλητές του στίβου στους Θερινούς Ολυμπιακούς Αγώνες 1956
Κατηγορία:Αργυροί Ολυμπιονίκες του στίβου
Κατηγορία:Πολωνοί αργυροί Ολυμπιονίκες
Κατηγορία:Αθλητές του στίβου στους Θερινούς Ολυμπιακούς Αγώνες 1960
Κατηγορία:Αθλητές του στίβου στους Θερινούς Ολυμπιακούς Αγώνες 1964
Κατηγορία:Αθλητές του στίβου στους Θερινούς Ολυμπιακούς Αγώνες 1968
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Αξιωματικοί του Τάγματος της Αναγέννησης της Πολωνίας
Κατηγορία:Ιππότες του Τάγματος της Αναγέννησης της Πολωνίας
Κατηγορία:Ενταφιασμοί στο Στρατιωτικό Κοιμητήριο Ποβόνσκι
Paddington (ταινία)

Το **Πάντινγκτον** είναι μια κωμική ταινία του 2014, σε σενάριο και σκηνοθεσία του Πολ Κινγκ. Αναπτύχθηκε από μια ιστορία των Πολ Κινγκ και Χάμις ΜακΚολ, η οποία βασίστηκε στις ιστορίες του χαρακτήρα Πάντινγκτον Μπέαρ που διμουργήθηκε από τον Μάικλ Μποντ. Σε παραγωγή του Ντέιβιντ Χέιμαν, στο London Paddington Station πρωταγωνιστεί ο Μπεν Γουίσοου ως η φωνή του πρωταγωνιστή, με τους Χιου Μπόνβιλ, Σάλι Χόκινς, Τζούλι Γουόλτερς, Τζιμ Μπρόντμπεντ, Πίτερ Καπάλντι και Νικόλ Κίντμαν σε ρόλους ζωντανής δράσης. Η ταινία αφηγείται την ιστορία του Πάντινγκτον, μιας ανθρωπόμορφης αρκούδας που μεταναστεύει από τις ζούγκλες του Σκοτεινού Περού στους δρόμους του Λονδίνου, όπου υιοθετείται από την οικογένεια Μπράουν. Η Κίντμαν υποδύεται έναν ταξιδιώτη που προσπαθεί να τον προσθέσει στη συλλογή της. Ένα βρετανικό και γαλλικό εγχείρημα παραγωγής StudioCanal UK, TF1 και Heyday, στη ταινία με το Αρκουδάκι Πάντινγκτον ξεκίνησε τον Σεπτέμβριο του 2013 και ολοκληρώθηκε τον Ιούνιο του 2014. Ο Κόλιν Φερθ αρχικά επρόκειτο να εκφωνήσει τον Πάντινγκτον, αλλά σταμάτησε μετά την παραγωγή και αντικαταστάθηκε από τον Γουίσοου.

Το Πάντινγκτον κυκλοφόρησε στο Ηνωμένο Βασίλειο στις 28 Νοεμβρίου 2014 με την αποδοχή των κριτικών και απέσπασε 268 εκατομμύρια δολάρια παγκοσμίως με προϋπολογισμό 38,5 ευρώ (~ 55 εκατομμύρια δολάρια). Έλαβε δύο υποψηφιότητες στα Μπάφτα: Καλύτερης Βρετανικής Ταινίας και Καλύτερου Διασκευασμένου Σεναρίου. Ακολούθησε ένα σίκουελ, το Πάντινγκτον 2 το 2017, με τον Κινγκ να επιστρέφει ως σκηνοθέτης και σεναριογράφος.

## Παραπομπές


Κατηγορία:Ταινίες του 2014
Αλ Τάλαμπα ΣΚ

Ο αθλητικός σύλλογος **Αλ Τάλαμπα** (αραβικά: نادي الطلبة الرياضي , «Φοιτητικός Αθλητικός Όμιλος») είναι ένας ιρακινός αθλητικός σύλλογος με έδρα την Αλ-Ρουσάφα της Βαγδάτης. Η ποδοσφαιρική της ομάδα αγωνίζεται στην πρώτη κατηγορία του ιρακινού ποδοσφαίρου. Ιδρύθηκε ως *Al-Jamiea Football Club* στις 17 Δεκεμβρίου του 1969 και έγινε γνωστός ως Αλ Τάλαμπα το 1977. Είναι μία από τις πιο επιτυχημένες ομάδες του Ιράκ έχοντας κερδίσει πέντε τίτλους πρωταθλήματος, με το πιο πρόσφατο να είναι τη σεζόν 2001–02.

## Τίτλοι
* Πρωτάθλημα Ιράκ (5) : 1980–81, 1981–82, 1985–86, 1992–93, 2001–02
* Κύπελλο Ιράκ (2) : 2001–02, 2002–03
* Σούπερ Κύπελλο Ιράκ : 2002

## Παραπομπές


Κατηγορία:Ποδοσφαιρικές ομάδες Ιράκ
Κατηγορία:Αθλητικοί σύλλογοι Ιράκ 
Κατηγορία:Ιδρύσεις ποδοσφαιρικών ομάδων το 1969
Εθνική Βιβλιοθήκη της Μαδαγασκάρης

Η **Εθνική Βιβλιοθήκη της Μαδαγασκάρης** (γαλλικά: Bibliothèque nationale de Madagascar) είναι η εθνική βιβλιοθήκη της Μαδαγασκάρης. Ιδρύθηκε το 1961 και βρίσκεται στο Ανταναναρίβο.

## Ιστορία
Οι απαρχές της βιβλιοθήκης χρονολογούνται από το 1905, όταν δημιουργήθηκε η Γενική Κυβερνητική Βιβλιοθήκη. Ο πρώτος βιβλιοθηκάριος ήταν ο Ευγένιος Τζέγκλε (Eugène Jaeglé) , ο οποίος ως βιβλιοθηκάριος ετοίμασε και δημοσίευσε θεματικές βιβλιογραφίες, για τη γεωργία, τη βιομηχανία ή το εμπόριο. Έκανε συλλογή  φωτογραφιών, εγγράφων και αποκομμάτων εφημερίδων  για την ιστορία της Μαδαγασκάρης. Ετοίμασε τρία φυλλάδια (συνολικά 329 σελίδες) ειδικά για τη  βιβλιογραφία της Μαδαγασκάρης για την περίοδο 1905 έως το 1930 και περίπου 100 άλμπουμ της συγγραφής του με φωτογραφίες και αποκόμματα τύπου που φυλάσσονταν στην Εθνική Βιβλιοθήκη της Μαδαγασκάρης  . Έδρα της βιβλιοθήκης ήταν η κατοικία του κυβερνήτη της αποικίας, σήμερα το Παλάτι της Αμποχιτσορόχητρας .

Από το  1961 έγινε Εθνική  βιβλιοθήκη. Δεδομένου ότι διαθέτει πολύτιμες συλλογές για την ιστορία της Μαδαγασκάρης που χρησιμοποιούνται από ερευνητές και φοιτητές, η διαδικασία ψηφιοποίησης ξεκίνησε το 2017.

## Κατά Νόμο Κατάθεση
Ο πρώτος κανονισμός για υποχρεωτικό αντίγραφο θεσπίστηκε στις 16 Μαρτίου 1896 από τον Ιπολίτ Λαρόσχ, ο οποίος ήταν επικεφαλής της γενικής κυβέρνησης, και αφορούσε τη διανομή εφημερίδων και περιοδικών. Μέχρι το 1960 εκδόθηκαν αρκετοί κανονισμοί. Τα υποχρεωτικά αντίτυπα των εκδοτικών οίκων στάλθηκαν στη Βιβλιοθήκη της Γενικής Κυβέρνησης και στην Εθνική Βιβλιοθήκη της Γαλλίας. Μετά την ανεξαρτησία της χώρας, εκδόθηκαν διάφορες νομικές πράξεις . Σύμφωνα με το νόμο αριθ. 90-031 της 21ης Δεκεμβρίου 1990, η υποχρέωση παροχής αντιγράφου βαρύνει το τυπογραφείο και, αφετέρου, τον εκδότη. Στέλνονται 6 αντίγραφα στο Υπουργείο Εσωτερικών, το οποίο κρατά 2 . Η Εθνική Βιβλιοθήκη δικαιούται δύο υποχρεωτικά αντίγραφα .

Το 2011, η συλλογή της βιβλιοθήκης αποτελούνταν από 236.470 τόμους βιβλίων .

## Βιβλιογραφία
* 

## Δείτε επίσης
* Κατάλογος μεγαλύτερων βιβλιοθηκών
* Παγκόσμια Ψηφιακή Βιβλιοθήκη
* Europeana
*Ευρωπαϊκή Βιβλιοθήκη
*Μπουρκίνα Φάσο
* Ουαγκαντουγκού

## Εξωτερικοί σύνδεσμοι

* OCLC Worldcat. Bibliothèque nationale (Malagasy Republic) 

## Παραπομπές


 

Κατηγορία:Βιβλιοθήκες στη Μαδαγασκάρη
Μαδαγασκαρη
Οργανομαγνησιακές ενώσεις

Ο Γάλλος χημικός Φρανσουά Γκρινιάρ (*François Grignard*) συνέθεσε πρώτος **οργανομαγνησιακές ενώσεις** του τύπου  οι οποίες ονομάζονται αλκυλομαγνησιοαλογονίδια ή αντιδραστήρια Grignard προς τιμήν του. Για παράδειγμα, μεθυλομαγνήσιοϊωδίδιο. Τα αντιδραστήρια Grignard είναι πολύ χρήσιμα στην οργανική συνθετική χημεία, γιατί σε αυτά ο άνθρακας είναι αρνητικά φορτισμένος, κάτι που δεν συναντάται συχνά στις οργανικές ενώσεις. Ως εκ τούτου, αντιδρά εύκολα με κάποιον μιας άλλης ένωσης π.χ. μιας καρβονυλικής ένωσης, οπότε έχουμε ανοικοδόμηση της ανθρακικής αλυσίδας. Παρασκευάζονται με επίδραση μαγνησίου σε διάλυμα αλκυλαλογονιδίου σε απόλυτο αιθέρα. Απόλυτος αιθέρας σημαίνει ότι ο αιθέρας, δηλαδή ο διαλύτης, πρέπει να μην περιέχει το παραμικρό ίχνος νερού. Η πλήρης απουσία νερού τόσο κατά την παρασκευή όσο και κατά την χρήση των αντιδραστηρίων Grignard είναι απολύτως απαραίτητη γιατί αυτά είναι ισχυρές βάσεις και παρουσία νερού προσλαμβάνουν πρωτόνιο και μετατρέπονται σε αλκάνιο. Η **αντίδραση Grignard** είναι μια οργανομεταλλική χημική αντίδραση στην οποία αλκύλιο, αλλύλιο, βινύλιο ή αντιδραστήριο Grignard προστίθενται σε μια καρβονυλική ομάδα σε μια αλδεΰδη ή κετόνη. Αυτή η αντίδραση είναι σημαντική για το σχηματισμό δεσμών άνθρακα-άνθρακα. Η αντίδραση ενός οργανικού αλογονιδίου με το μαγνήσιο *δεν είναι* μια αντίδραση Grignard, αλλά παρέχει ένα αντιδραστήριο Grignard.

## Μηχανισμός αντίδρασης
Επειδή ο άνθρακας είναι πιο ηλεκτραρνητικός από το μαγνήσιο, ο άνθρακας που συνδέεται με το μαγνήσιο λειτουργεί ως πυρηνόφιλος και επιτίθεται στο ηλεκτρόφιλο άτομο άνθρακα που υπάρχει στον πολικό δεσμό μιας καρβονυλικής ομάδας. Η προσθήκη του αντιδραστηρίου Grignard στο καρβονύλιο τυπικά προχωρά μέσω μιας μεταβατικής κατάστασης εξαμελούς δακτυλίου.

Κατηγορία:Οργανομεταλλικές ενώσεις
Ιοντικό υγρό

[δεξιά|μικρογραφία| Η χημική δομή του [Εξαφθοροφωσφορικό 1-βουτυλο-3-μεθυλιμιδαζόλιο|εξαφθοροφωσφορικού 1-βουτυλ-3-μεθυλιμιδαζολίου ([BMIM]PF6), ενός κοινού ιοντικού υγρού.]]
μικρογραφία|Προτεινόμενη δομή ενός ιοντικού υγρού με βάση το ιμιδαζόλιο.
Ο όρος **ιοντικό υγρό** (αγγλ. *ionic liquid, IL*), ή σπανιότερα *ιοντικός διαλύτης* ή *ιοντική ένωση*, στη χημεία, αναφέρεται σε άλας το οποίο ευρίσκεται σε υγρή κατάσταση, και ο όρος -στις περισσότερες των περιπτώσεων- περιορίζεται σε άλατα των οποίων το σημείο τήξης είναι χαμηλότερο της θερμοκρασίας των .

Ενώ τα συνηθισμένα υγρά όπως το νερό και η βενζίνη αποτελούνται κυρίως από ηλεκτρικά ουδέτερα μόρια, τα ιοντικά υγρά αποτελούνται σε μεγάλο βαθμό από ιόντα . Αυτές οι ουσίες ονομάζονται ποικιλοτρόπως υγροί ηλεκτρολύτες, ιοντικά τήγματα, ιοντικά υγρά, συντηγμένα άλατα, υγρά άλατα ή ιοντικά γυαλιά.

Τα ιοντικά υγρά έχουν πολλές εφαρμογές. Είναι ισχυροί διαλύτες και μπορούν να χρησιμοποιηθούν ως ηλεκτρολύτες. Τα άλατα που είναι υγρά σε θερμοκρασία σχεδόν περιβάλλοντος είναι σημαντικά για εφαρμογές ηλεκτρικών μπαταριών και έχουν θεωρηθεί ως σφραγιστικά λόγω της πολύ χαμηλής τάσης ατμών τους.

Κάθε αλάτι που λιώνει χωρίς να αποσυντίθεται ή να εξατμίζεται συνήθως παράγει ένα ιοντικό υγρό. Το χλωριούχο νάτριο (NaCl), για παράδειγμα, λιώνει στους  °C δίνοντας υγρό που αποτελείται σε μεγάλο βαθμό από κατιόντα νατρίου ( ) και ανιόντα χλωρίου ( ). Αντίθετα, όταν ένα ιοντικό υγρό ψύχεται, συχνά σχηματίζει ένα ιοντικό στερεό &mdash; το οποίο μπορεί να είναι είτε κρυσταλλικό είτε υαλώδες .

Ο ιονικός δεσμός είναι συνήθως ισχυρότερος από τις δυνάμεις φαν ντερ Βάαλς μεταξύ των μορίων των συνηθισμένων υγρών. Λόγω αυτών των ισχυρών αλληλεπιδράσεων, τα άλατα τείνουν να έχουν υψηλές ενέργειες πλέγματος, που εκδηλώνονται σε υψηλά σημεία τήξης. Ορισμένα άλατα, ειδικά αυτά με οργανικά κατιόντα, έχουν χαμηλές ενέργειες πλέγματος και επομένως είναι υγρά σε θερμοκρασία δωματίου ή κάτω από αυτήν.

Τα ιοντικά υγρά χαμηλής θερμοκρασίας μπορούν να συγκριθούν με ιοντικά διαλύματα, υγρά που περιέχουν τόσο ιόντα όσο και ουδέτερα μόρια, και ειδικότερα με τους λεγόμενους βαθείς ευτηκτικούς διαλύτες, μείγματα ιοντικών και μη ιονικών στερεών ουσιών που έχουν πολύ χαμηλότερα σημεία τήξης από τα καθαρές ενώσεις. Ορισμένα μείγματα νιτρικών αλάτων μπορεί να έχουν σημεία τήξης κάτω από 100&nbsp;°C.

Ο όρος *«ιονικό υγρό»* με τη γενική έννοια χρησιμοποιήθηκε ήδη από το 1943

## Παραπομπές


## Εξωτερικοί σύνδεσμοι
* Ionic Liquids Biological Effects Database 
* Corresponding states for ionic fluids

Κατηγορία:Ιόντα
Αγριλές Χανίων

Ο **Αγριλές** είναι οικισμός της κοινότητας Ροδοβανίου του δήμου Καντάνου-Σελίνου στην περιφερειακή ενότητα Χανίων της Κρήτης, σύμφωνα με το πρόγραμμα *Καλλικράτης*.  Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Σελίνου του νομού Χανίων, στο γεωγραφικό διαμέρισμα Κρήτης. 
 
## Γεωγραφικά στοιχεία
Ο Αγριλές είναι ορεινός οικισμός στο νοτιοδυτικό τμήμα του νομού Χανίων. Βρίσκεται στις δυτικές υπώρειες των Λευκών Ορέων , νοτιοανατολικά της Καντάνου και σε μέσο σταθμικό υψόμετρο 540 μέτρα. Απέχει 54 χιλιόμετρα περίπου νοτιοδυτικά των Χανίων.   

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Ροδοβανίου του νομού Χανίων. Με το ΦΕΚ 244Α - 04/12/1997 αποσπάστηκε από την κοινότητα Ροδοβανίου και προσαρτήθηκε στον δήμο Ανατολικού Σελίνου. Με το ΦΕΚ 87Α - 07/06/2010 αποσπάστηκε από τον δήμο Ανατολικού Σελίνου και προσαρτήθηκε στον δήμο Καντάνου-Σελίνου.

## Αξιοθέατα
* Η εκκλησία του Αγίου Γεωργίου στη νότια είσοδο του οικισμού
* Το εκκλησάκι της Αγίας Άννας βόρεια του οικισμού
* Οι εκκλησίες των Αγίων Θεοδώρων και των Αποστόλων Πέτρου και Παύλου, νοτιοανατολικά του οικισμού

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)
* Εγκυκλοπαίδεια Δομή, 2002-4
* Οργανισμός εκδόσεων «Ελλάδα», χάρτες (εκδ. Βαρελάς)
* Περιοδικό «Διακοπές», εκδ. Δ.Ο.Λ.,  2010

Κατηγορία:Δήμος Καντάνου - Σελίνου
Κατηγορία:Χωριά της περιφερειακής ενότητας Χανίων
Ελευθερία των Μέσων Μαζικής Ενημέρωσης στη Ρωσία

Η **ελευθερία των μέσων μαζικής ενημέρωσης στη Ρωσία** κατοχυρώνεται στο αρ. 29&5 του ρωσικού Συντάγματος. Στην ίδια διάταξη προβλέπεται και η απαγόρευση της λογοκρισίας. Επίσης η Ρωσία δεσμευόταν, όσον αφορά την ελευθερία της έκφρασης, όντας μέλος του Συμβουλίου της Ευρώπης, από το 1996 μέχρι το 2022, (όταν αποχώρησε προκειμένου να προλάβει την αποβολή της από τα υπόλοιπα μέλη λόγω της εισβολής στην Ουκρανία) από το αρ. 10 της Ευρωπαϊκής Σύμβασης για τα Δικαιώματα του Ανθρώπου.

Παρόλα αυτά τα μέσα μαζικής ενημέρωσης και οι δημοσιογράφοι στη Ρωσία αντιμετωπίζουν μεγάλες δυσκολίες καθώς εμπόδια τίθενται και από τις τρεις μορφές εξουσίας. Υπάρχουν νόμοι με αντικείμενο τη καταπολέμηση της τρομοκρατίας και του θρησκευτικού μίσους και τη προστασία των παιδιών που η διατύπωσή τους καθιστά τελικά πάρα πολύ δύσκολη την ανεξάρτητη δημοσιογραφία. Επίσης έχει ψηφιστεί νόμος που ποινικοποιεί τη δημοσίευση πληροφοριών που χαρακτηρίζονται αναξιόπιστες καθώς και την έκφραση γνώμης που θεωρείται ότι δείχνει ασέβεια προς τη κοινωνία, τους θεσμούς και τα κρατικά σύμβολα. Στις 4 Μαρτίου 2022 τέθηκε σε ισχύ νόμος που απαγορεύει τη δημοσίευση «ψευδών πληροφοριών» σχετικά με τη ρωσική εισβολή στην Ουκρανία, με προβλεπόμενη ανώτατη ποινή τα 15 χρόνια. Σημαντικό ρόλο στην άσκηση λογοκρισίας παίζει η Roskomnadzor (στα ρωσικά: Роскомнадзор), η Ομοσπονδιακή Υπηρεσία Εποπτείας των Επικοινωνιών, της Τεχνολογίας Πληροφοριών και των Μέσων Μαζικής Ενημέρωσης). Επίσης σε αρκετούς δημοσιογράφους έχουν επιβληθεί ποινές φυλάκισης και χρηματικά πρόστιμα για διάφορες κατηγορίες.

Από το 1992 μέχρι σήμερα έχουν δολοφονηθεί στη Ρωσία 50 δημοσιογράφοι λόγω της επαγγελματικής τους δραστηριότητας, μεταξύ των οποίων η δημοσιογράφος Άννα Πολιτκόφσκαγια, το 2006.

Δεδομένης αυτής της κατάστασης η Ρωσία βρίσκεται σε πολύ χαμηλές θέσεις όσον αφορά την ελευθερία του τύπου, στον Δείκτη Ελευθερίας του Τύπου, της οργάνωσης Δημοσιογράφοι Χωρίς Σύνορα και στην αναφορά της οργάνωσης Freedom House.

## Παραπομπές


Κατηγορία:Μέσα Μαζικής Ενημέρωσης στη Ρωσία
Κατηγορία:Πολιτική της Ρωσίας